खेली फूलों की होली, व्यंजनों का स्वाद चखा
ब्रज की होली खेलते कलाकार
ठिठुरा देने वाली ठंड के बीच नेहरू स्टेडियम में शाम ढलते ही जुटे लोगों ने बृज से आई कलाकारों की टीम के साथ 25 मिनट से ज्यादा एक दूसरे पर फूलों की बारिश कर बृज होली खेली। समूचा मंच फूलों से भर गया। सदन में बैठे लोग बृज का फाग देखकर गीतों की धुन व वाद्य यंत्रों की थाप पर खुद को थिरकने से नहीं रोक सके। बृज के कलाकारों के साथ आयोजक व जनप्रतिनिधि भी जमकर झूमें। दिन में प्रश्नमंच व निबंध लेखन हुआ। सांस्कृतिक प्रस्तुतियों से शाम व रात सजी। तीन दिन में हुई स्पर्धाओं के विजेता रविवार को समापन मौके पर पुरस्कृत होंगे।
सुबह 9 बजे: साइकल पर मौज हरदा की खोज। स्थान: मिडिल स्कूल
सायं 4 बजे: चित्रकला प्रतियोगिता एवं प्रदर्शनी स्थान: नेहरु स्टेडियम
सायं 4 बजे: व्यंजन मेला स्थान: नेहरु स्टेडियम मैदान
सायं 4 बजे: हस्तशिल्प मेला स्थान: नेहरु स्टेडियम मैदान
शाम 7 बजे: रंगारंग कार्यक्रम मुंबई का बैंड स्थान: नेहरु स्टेडियम हरदा
आज के कार्यक्रम
लजीज व्यंजनों का जायका
सर्द बयार से लोग ठिठुर रहे थे। लेकिन स्टेडियम में जगह-जगह जल रहे अलाव और लजीज व्यंजनों की महक, मक्के की रोटी व सरसों के साग की सुगंध व अन्य मौसमी व प्रसिद्ध व्यंजनों ने दर्शकों को स्टॉल तक खींचा। फिर स्टॉलों पर लोगों ने कतार में लगकर इन पकवानों का स्वाद लिया।
निबंध से बताया, कैसा हो हरदा
उत्कृष्ट स्कूल में मेरे सपनों का हरदा विषय पर निबंध स्पर्धा हुई। प्रतिभागियों ने निबंध लिखकर बताया उनके सपनों का हरदा कैसा हो। उसमें क्या सुविधाएं हो, बच्चों के लिए क्या, हो बुजुर्ग व युवाओं के लिए क्या हो। खेल के मैदान, हरे भरे पेड़ पौधे, पर्यावरण, पीने का साफ पानी, गंदगी मुक्त शहर के सपनों का जिक्र किया। इसके बाद प्रश्नमंच हुआ। इसमें प्रतिभागियों ने हरदा से जुड़े सवालों के जवाब दिए। विजेता रविवार को पुरस्कृत होंगे।
रेवा का उदगम व विलय बताया
जबलपुर की उपासना उपाध्याय की टीम ने नर्मदा प्रवाह का भाव पूर्ण मंचन किया। अमरकंटक से उदगमित होने वाली नर्मदा का खंभात की खाड़ी में होने वाले विलय का प्रभावी मंचन भाव मुद्राओं से किया। एपी द्विवेदी की शोध पुस्तक संस्कृति स्रोतस्वनी नर्मदा पर आधारित बैले नृत्य नाटिका में रेवा की उदगम से लेकर उसके पौराणिक, धार्मिक, एतिहासिक, सामाजिक, साहित्यिक व वर्तमान स्थिति बताई।
अभिनय ने बांधा समां
इप्टा के संयोजक संजय तेनगुरिया के निर्देशन में दुलारीबाई नाटक का मंचन हुआ। रात 8:30 बजे से 10:30 बजे तक चले नाटक में लोकल के कलाकारों की उम्दा संवाद अदायगी व श्रेष्ठ अभिनय पर दो घंटे में दर्जनों बार तालियां बजीं। दर्शकों की मांग पर ही इसे यहां भी मंचित किया। इसमें बताया गया अपार धन से सुख नहीं बल्कि दुखों की सृष्टि होती है।
awa_Deva awa_Deva hin_Deva bho_Deva hin_Deva bho_Deva bho_Deva bho_Deva hin_Deva awa_Deva hin_Deva hin_Deva hin_Deva awa_Deva hin_Deva hin_Deva hin_Deva